Bumm.sk | Ma este meghal a Barátok Közt egyik főszereplője
A sorozat 20 éve alatt eddig 17 szereplőtől kellett elbúcsúzniuk a rajongóknak, sokszor olyan karakterek haltak meg, akikről senki nem gondolta volna. "A sorozat szereplői ugyanolyan kihívásokkal szembesülnek, mint a való életben, ahol szintén előfordulnak halálesetek, mint a Barátok köztben is. Ráadásul a 20. évünkben jobb, ha a nézőink hozzászoknak a váratlan fordulatokhoz" – mondta a Blikknek Szerencsés Gabriella, a Barátok közt kreatív producere.
A széria számos különleges halálmódot ábrázolt már, némelyek esete – mint Magdi anyus távozása – azóta kultikussá vált: Magdi anyus takarítás közben zuhant le egy lépcsőházban, amikor rálépett egy papírgalacsinra. Ám tragédiája óta néhány alkalommal szellemként visszatért. Számos más fő karakter hunyt el, hasonlóan váratlanul. Rengeteg tragédia történt az évek során: autóbaleset, liftaknába esés, sőt, tűzpárbaj közben is hunyt el szereplő.
Most pedig újabb szereplő távozik örökre Bartha Krisztián (Seprenyi László), Bokros Ádám (Solti Ádám), Fekete Aliz (Nagy Alexandra), Kővári Natasa (Mezei Léda) és Vida Rudi (Csórics Balázs) közül. A nézők pedig tippelhettek, hogy ki megy át a túlvilágra. Persze, hogy pontosan ki lesz a balszerencsés, az csak a ma esti epizódból derül ki.